पोस्टमार्टम करने वाले डॉ. केके मीणा ने बताया कि मृतक के बाएं कंधे में गोली लगी। यह गोली कंधे की हड्डी से मूव करती हुई छाती में घुस गई और हार्ट व पेट को अंदर से चीरते हुए नीचे जाकर अटक गई। डॉ. मीणा ने बताया कि प्रथम दृष्ट्या जांच में गोली से मृतक मुकेश का हार्ट पंचर हो गया। इससे उसकी मौत हुई। उन्होंने बताया कि शव के अंदर फंसी गोली निकाली है, जिसे जांच के लिए एफएसएल भेजा जाएगा। पोस्टमार्टम के बाद शव परिजनों को सौंप दिया गया।